ພັກ​ລັດຖະບານ ບູຣຸນດີ ​ພໍ​ໃຈ ກັບການໄປປ່ອນບັດ ຂອງ ປະຊາຊົນ​
ພັກ​ລັດຖະບານ ບູຣຸນດີ ສະແດງຄວາມເພິງພໍໃຈ ຕໍ່ການໄປປ່ອນບັດ​ ໃນ​ວັນ​ຈັນ​ວານ​ນີ້ ເຖິງແມ່ນວ່າ ໄດ້ມີການຄັດຄ້ານ ແລະ​ການ​ຕິ​ຕຽນ ​ຈາກນາໆ​ຊາດກໍຕາມ.
ພັກລັດຖະບານ ທີ່ປົກຄອງ Burundi ກ່າວວ່າ ຕົນມີຄວາມພໍ ໃຈກັບການໄປປ່ອນບັດເລືອກຕັ້ງສະພາໃນວັນຈັນວານນີ້ເຖິງ ແມ່ນວ່າໄດ້ມີການຄັດຄ້ານບໍ່ ເຂົ້າຂອງຝ່າຍຄ້ານ ແລະການຕິ ຕຽນຈາກນາໆຊາດກໍຕາມ ທ່ານ Pascal Nyabenda ປະທານພັກລັດຖະບານ CNDD- FDD ກ່າວວ່າ ຊາວ Burundi ທີ່ມີສິດປ່ອນບັດ ແມ່ນໄດ້ຂັດ ຄືນ ບໍ່ເຊື່ອຟັງຄຳຮຽກຮ້ອງຂອງ ພັກຝ່າຍຄ້ານ ທີ່ຢາກໃຫ້ ປະຊາຊົນບໍ່ໄປປ່ອນບັດ ຫຼືບອຍຄອດ ເພາະວ່າ ເຂົາເຈົ້າຢາກ ໃຫ້ມີປະຊາທິປະໄຕ ແທນທີ່ຈະແມ່ນການເຮັດລັດຖະປະຫານ ການໄປປ່ອນບັດຂອງປະຊາຊົນ ມີລາຍງານວ່າ ບອບບາງໃນການເລືອກຕັ້ງວັນຈັນວານ ນີ້ ແລະ ເລຂາທິການໃຫຍ່ ສະຫະປະຊາຊາດ ທ່ານ Ban ki-Moon ທີ່ໄດ້ຮຽກຮ້ອງໃຫ້ ເລື່ອນການເລືອກຕັ້ງ ໃນວັນຈັນວານນີ້ໄດ້ສະແດງຄວາມເປັນ ຫ່ວງ “ທີ່ສຸດ” ກ່ຽວກັບການ ລົງຄະແນນສຽງ ບັນດາເຈົ້າໜ້າທີ່ເລືອກຕັ້ງກ່າວວ່າ ການປ່ອນບັດລົງຄະແນນສຽງເປັນໄປດ້ວຍດີ ກ່ອນ ໜ່ວຍເລືອກຕັ້ງປິດລົງໃນຕອນແລງ ແຕ່ປະຊາຊົນກ່າວວ່າ ໄດ້ມີສຽງປືນ ແລະສຽງລະ ເບີດມື ຢ່າງໜ້ອຍນຶ່ງລູກ ແຕກຂຶ້ນ ທີ່ສາມາດໄດ້ຍິນຢູ່ໃນນະຄອນ ຫຼວງ Bujumbura ເຖິງແມ່ນວ່າໄດ້ມີການຮັກສາຄວາມປອດໄພຢ່າງໜາແໜ້ນ ຢູ່ທີ່ນັ້ນ ບໍ່ມີລາຍງານຜູ້ໄດ້ ຮັບບາດເຈັບ ທ່ານ Nyabenda ໄດ້ປະຕິເສດວ່າ ການເລືອກຕັ້ງໄດ້ຮັບຄວາມເສຍຫາຍຍ້ອນ ບໍ່ມີຜູ້ ໄປປ່ອນບັດຫຼາຍພໍ ທ່ານກ່າວວ່າ ຊາວ Burundi ໄດ້ພາກັນໄປປ່ອນບັດ ຢ່າງຫລວງ ຫລາຍ ເພາະວ່າ ເຂົາເຈົ້າຕ້ອງການປະຊາທິປະໄຕ ສຳລັບພວກຕິຕຽນທີ່ກ່າວວ່າ ການເລືອກຕັ້ງບໍ່ເປັນໄປຢ່າງເສລີ ແລະທ່ຽງທຳນັ້ນ ທ່ານ ກ່າວວ່າ ບັນດາຜູ້ສັງເກດການເລືອກຕັ້ງ ຈາກສະຫະປະຊາຊາດແລະຈາກ ເຄັນຢາ ໄດ້ ໄປຮ່ວມຢູ່ທີ່ນັ້ນ ຫົວໜ້າສະຫະພາບອາຟຣິກາ ທ່ານນາງ Nkosazana Dlamini Zuma ໄດ້ສະແດງ ຄວາມເປັນຫ່ວງ ກ່ຽວກັບອັນທີ່ທ່ານນາງຮ້ອງວ່າ “ສະພາບການທີ່ຮ້າຍ ແຮງທາງການ ເມືອງ ແລະສະຖານະການດ້ານຄວາມໝັ້ນຄົງ” ໃນ Burundi ບັນດາຜູ້ສັງເກດການ ຂອງສະຫະພາບອາຟຣິກາ ບໍ່ໄດ້ເຂົ້າຮ່ວມສັງເກດການໃນ ການເລືອກຕັ້ງ ໃນວັນ ຈັນວານນີ້